 Nigeria housing: Ilé orí omi ni mo n gbé ní Eko Bi eeyan ba n wo Oko-Agbon to wa ni Makoko latI okeere, niṣe ni yoo dabi ẹni pe wọn ya aworan rẹ ni. Ninu aworan ti a o ri yi, awọn to kọ ile sibẹ fi igi tẹlẹ ile onipakó si ori omi to dudu birikiti. Bẹẹ leeyan o si ri awọn aradugbo ti wọn kesi ara wọn lati inu ọkọ oju omi. Awọn ajoji to ri iru nkan bayi ni ilu Venice tawọn eeyan ti n fi ọkọ oju omi rin laarin ile, a ma ṣapejuwe Makoko gẹgẹ bi Venice tilu Afrika. Amọ ṣaa, bi eeyan ba sunmọ daada, yoo ri pe ọrọ ko ribẹ tanyanyan. Orisirisi pantiri lo kun ori omi yi, idọti to fi mọ ẹgbin. Oorun ẹja to ti baje ko ni jẹ ki eeyan rimu mi rara nibẹ. Oorun naa kọja afẹnusọ. Dosu Francis ń gbe ni Oko Agbon pẹlu ọmọ àti ìyàwó rẹ Ẹgbẹlẹgbẹ àwọn eniyan lo n gbe papọ nibi ti ko si sí ààye lati ṣe ǹkan láàye ara ẹni. Síbẹ, ibi jẹ ibi ààbò fun ọpọlọpọ. Dosu to jẹ pẹjapẹja kode Makoko ni nkan bi ọdun mẹta ṣẹyin lẹyin ti wọn le kúro ni ilé rẹ lẹba omi bakan náà ni àdúgbò Otodo Gbame. Àwọn aladugbo ibí tí ìjọba Èkó tí n wole sọ èrò ọkàn wọn Oun, ìyàwó àti ọmọ ni wọn jọ n gbe inú yàrá kótópó, ti wọn n lò fún ẹja yíyàn. Igba diẹ lo yẹ ki o fi gbe ile kolobo yi to jẹ ti ọkan lara awọn ọmọ iya rẹ sùgbọn ọdun kẹẹta rèé to ti n gbe ibẹ nigba ti ko riibo miran lati gbe. Mo fi awọn ọmọ mi ranṣẹ si aburo mi Pẹlu ohun irẹlẹ Francis sọ fun wa pe lati igba ti wọn ti lewa kuro,igbe aye ko dẹrun rara Mo ni awọn ọmọ mẹta to to lọ ileewe ṣugbọn mi o le san owo ileewe wọn. A ti fun wọn lounjẹ jẹ iṣoro tori naa mo ti ni ki meji ninu wọn ma lọ si ọdọ akọbi mi obinrin to wa nile ọkọ  O ni ọkan ṣoṣo ninu awọn ọmọ mi ọkunrin lo n gbe lọdọ mi bayi Ibi ti Dosu Francis n gbe tẹlẹ ni Otodo Gbame ti wọn wo ni nkan bi ọdun mẹta sẹyin Ogbẹni Francis sọ pe típatikuuku ni wọn fi le àwọn jáde ni Otodo Gbame ni ọdun 2017, nigba ti àwọn ilú to súnmọ wọn fẹ gba ilẹ wọn, ni wọn rán àwọn ọlọpàá láti le àwọn dànù.  Wọn bẹrẹ si ni le wa díẹ díẹ.A léro pe àwa ati ọlọpàá yoo le dúna dura ni, súgbọn ọjọ kan ni wọn kan wá le gbogbo wa dànù Mo beere lọwọ rẹ boya ijọba san owo gbaa ma binu fun. Ko si ẹni to fun wa ni nkankan,wọn ofun wa ni ile, wọn o fun wa ni owo.Wọn o fun wa ni nkankan, wn kan ni ka kẹru wa ki a ma lọ Awon Olugbe Tarkwa Bay lo si ile ẹjo ninu osu keji lati lo pe ijoba lẹjo idi ti wan fi le wan kuro ni ibugbe wọn Kò si ǹkan to jẹ tuntun nínú ọrọ ti ọgbẹni Francis sọ. Idi ni pé ẹgbẹlẹgbẹ èèyàn ni wọn maa n le kúro nilé ni orile-ède Naijiria láisi owo gba mabinu kankan fún wọn ti wọn ko si ni fi to wọn leti tẹlẹ tabi fi wọn si ile míràn. Gẹgẹ bi Amnesty International se sọ pe láàrin 2000 àti 2009 ijọba Naijiria ti le èèyàn miíọnu méji kuro ni ibugbe wọn. Ní ìpínlẹ Eko nikan àimọye àwọn ènìyàn ni wan ti fi tipa le kúro ni ibugbe wọn Ninú osu keji ọdun 2013, o le ni ẹgbẹrun mẹsan eniyan ti wọn le ni Badia ni ilu Eko, lati mu ki ijọba kọ àwọn ile kan ,nínú osu kẹsan ọdun 2015, ẹniyan ẹgbẹrun mẹwàá ni wọn le kuro ni àdugbo náà. Ní ìbẹrẹ ọdun yìí 2020, o to èèyàn ẹgbẹrun mẹwàá ti wọn fun ni wákàti kan pere láti ko ẹru wọn kúro ni Tarkwa Bay, nibi ti ọpọ àwọn ènìyàn ti ma n gbafẹ lopin oṣẹ nilu Eko. Bí àwọn eniyan ṣe kígbe to lori ayelujara, síbẹ ìjọba pada wó ilé wọn dànu. Abẹwo BBC si Tarkwa Bay lati wa idi ti wọn fi le àwọn eniyan náà, awon ọmọ ologun ni ki àkoroyin wá kuro ni ẹsẹkẹsẹ, Wọn ni ko si ǹkan ti àwọn n gbe pamọ súgbọn ki wọn lọ gba ọna to tọ láti pada wá : Lẹyin ti iwaadi ajọ isọkan agbaye kan jade eyi to bẹnu atẹ lu ipo to buru ti ipese ile igbe wa ni Naijiria, akọroyin wa ni BBC Mayeni Jones ṣe abẹwo si adugbo kan tawọn eeyan ti n gbe ninu ilé ìgbé ti kò bojúmu ni Eko akete. 